CELEX: 32022D0302(01)
Language: el
Date: 2022-02-24 00:00:00
Title: Αποφαση του Συμβουλιου της 24ης Φεβρουαρίου 2022 για τον καθορισμό της θέσης του Συμβουλίου όσον αφορά το σχέδιο διορθωτικού προϋπολογισμού αριθ. 1 της Ευρωπαϊκής Ένωσης για το οικονομικό έτος 2022 2022/C 102/03

2.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 102/3
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 24ης Φεβρουαρίου 2022
         για τον καθορισμό της θέσης του Συμβουλίου όσον αφορά το σχέδιο διορθωτικού προϋπολογισμού αριθ. 1 της Ευρωπαϊκής Ένωσης για το οικονομικό έτος 2022
         (2022/C 102/03)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106A,
         Έχοντας υπόψη τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (1), και ιδίως το άρθρο 44,
         Εκτιμώντας τα ακόλουθα:
         
                     —
                  
                  
                     ο προϋπολογισμός της Ένωσης για το οικονομικό έτος 2022 εγκρίθηκε οριστικά στις 24 Νοεμβρίου 2021 (2),
                  
               
                     —
                  
                  
                     στις 28 Ιανουαρίου 2022, η Επιτροπή υπέβαλε πρόταση που περιείχε το σχέδιο διορθωτικού προϋπολογισμού αριθ. 1 του γενικού προϋπολογισμού για το οικονομικό έτος 2022,
                  
               
                     —
                  
                  
                     η έκδοση της ανακοίνωσης σχετικά με την προσαρμογή του πολυετούς δημοσιονομικού πλαισίου και η έγκριση του παρόντος διορθωτικού προϋπολογισμού αριθ. 1 του γενικού προϋπολογισμού για το 2022 αποτελούν απαραίτητες προϋποθέσεις για την υλοποίηση, το 2022, όλων των προγραμμάτων που δεν εγκρίθηκαν το 2021, με την πρώτη δόση των δημοσιονομικών δεσμεύσεων και την καταβολή προχρηματοδότησης στο πλαίσιο των εν λόγω προγραμμάτων. Η εν λόγω διαδικασία επαναπρογραμματισμού αφορά και τα 27 κράτη μέλη. Το Συμβούλιο πρέπει να προχωρήσει χωρίς καθυστέρηση στον καθορισμό της θέσης του όσον αφορά το σχέδιο διορθωτικού προϋπολογισμού αριθ. 1 του γενικού προϋπολογισμού για το 2022, που αναμένεται να καταστήσει δυνατή την αποφυγή επιπλέον καθυστερήσεων στην υλοποίηση των προγραμμάτων. Ως εκ τούτου, θεωρείται σκόπιμο να προβλεφθεί παρέκκλιση από την περίοδο των οκτώ εβδομάδων που αναφέρεται στο άρθρο 4 του πρωτοκόλλου αριθ. 1 σχετικά με τον ρόλο των εθνικών κοινοβουλίων στην Ευρωπαϊκή Ένωση, το οποίο προσαρτάται στη Συνθήκη για την Ευρωπαϊκή Ένωση, στη Συνθήκη για τη λειτουργία της Ευρωπαϊκής Ένωσης και στη Συνθήκη για την ίδρυση της Ευρωπαϊκής Κοινότητας Ατομικής Ενέργειας,
                  
               ΑΠΟΦΑΣΙΖΕΙ:
         
            Άρθρο μόνο
            Η θέση του Συμβουλίου όσον αφορά το σχέδιο διορθωτικού προϋπολογισμού αριθ. 1 της Ευρωπαϊκής Ένωσης για το οικονομικό έτος 2022 εγκρίθηκε στις 24 Φεβρουαρίου 2022.
            Το πλήρες κείμενο είναι διαθέσιμο για ανάγνωση ή τηλεφόρτωση στον ιστότοπο του Συμβουλίου στη διεύθυνση: http://www.consilium.europa.eu/.
         
         
            Βρυξέλλες, 24 Φεβρουαρίου 2022.
            
               
                  Για το Συμβούλιο
               
               
                  Η Πρόεδρος
               
               A. PANNIER-RUNACHER
            
         
         
            (1)  ΕΕ L 193 της 30.7.2018, σ. 1.
         
            (2)  ΕΕ L 45 της 24.2.2022, σ. 1.